Hausthefti Þjóðmála er komið út og verður dreift til áskrifenda . Guðlaugur Þór Þórðarson utanríkisráðherra er í ítarlegu viðtali þar sem fjallað er um stöðu Íslands í alþjóðakerfinu , Evrópusamvinnu , stöðu Sjálfstæðisflokksins og fleira . Björn Bjarnason fjallar um þörfina fyrir festu á óvissutímum í reglulegum pistli sínum Af vettvangi stjórnmálanna . Bogi Ágústsson fréttamaður fjallar um tilvist og fall Berlínarmúrsins og kenningar Fukuyamas um endalok sögunnar . Í greinum um umhverfismál skrifar Pétur Blöndal um mikilvægi endurvinnslu á áli og öðrum framleiðsluvörum og Vala Pálsdóttir fjallar um aðgerðir gegn loftslagsvá og öðrum umhverfisþáttum . Bjarnheiður Hallsdóttir fjallar um samkeppnishæfni Íslands í grein um stöðu ferðaþjónustunnar . Sigurður Guðmundsson fjallar um hækkandi hlutfall aldraðra og stöðu þeirra í þjóðfélaginu . Kjartan Fjeldsted fjallar um Jacques Chirac , fv. forseta Frakklands , sem lést fyrr á árinu . Fjallað er um vandaða meðhöndlun og nautnina sem fylgir notkun vindla . Gunnar Björnsson fjallar um heimsmeistaramótið í skák sem haldið er á Selfossi í nóvember . Fjölnir fjallar um ójafna tekjuskiptingu . Birt er grein eftir Jón Steinar Gunnlaugsson sem fjallar um störf fv. forseta Hæstaréttar . Geir Ágústsson fjallar um The Creative Society eftir Lars Tvede og Sigurður Már Jónsson fjallar um bókina Saga Jasídastúlkunnar eftir Nadia Murad . Magnús Lyngdal Magnússon fjallar um tvö af fremstu óperutónskáldum veraldar , þá Giuseppe Verdi og Richard Wagner .